text: Triatge Gavà-Viladecans - Àrea Metropolitana de Barcelona
  Triatge Gavà-Viladecans
  La planta de triatge de Gavà-Viladecans és una instal·lació de selecció d'envasos que dóna servei als municipis metropolitans.
  Localización: Carretera Centres Emissors, km 1, Parc Agrari del delta del Llobregat Gavà
  Les plantes de triatge separen i embalen per material els envasos procedents del contenidor groc de recollida selectiva, a fi d'enviar cada material al reciclador corresponent.
  Malgrat que els envasos arriben separats de la resta de residus municipals, cal fer-hi un triatge perquè la fracció d'envasos inclou una gran diversitat de materials que només es poden reciclar en separar-los. També inclou els no reciclables, que són considerats impropis.
  Encara que no hauria d'arribar-hi, la planta també recupera de manera minoritària paper, cartró i vidre.
  S'eliminen alguns dels materials grans que no haurien d'haver arribat al contenidor d'envasos (impropis voluminosos). Aquests materials aniran a un dipòsit controlat.
  També se separen embolcalls de grans dimensions que, tot i pertànyer a la fracció d'envasos, podrien dificultar els processos posteriors. Aquests embolcalls es premsen i s'embalen separats per material, i es lliuren als recicladors que determina Ecoembes.
  Obridor de bosses
  Trenca les bosses de plàstic amb les que s'han llençat els envasos.
  Fa vibrar i saltar els residus per separar-ne els objectes plans i lleugers -com ara bosses i cartrons- dels rodant -llaunes i ampolles- i dels petits -taps, envasos petits o trossos de paper.
  Tant els plans, com els residus rodants i petits continuen el procés de triatge, ja que per poder-ls reciclar cal separar-los per material
  Aspira les bosses i el plàstic film, per separar-lo d'altres materials plans, com ara cartrons.
  Les bosses i el film es premsen i es lliuren als recicladors que determina Ecoembes.
  El cartró també es premsa i es lliura als recicladors que determina Ecoembes.
  Les llaunes es premsen i es lliuren als recicladors que determina Ecoembes.
  Mou els residus per separar els objectes rodants dels residus més petits i pesants. Els rodants són ampolles de plàstic o llaunes d'alumini. Els petits i pesants són sobretot materials que no haurien d'arribar a la planta, com joguines, piles o objectes no reciclables. Les llaunes i ampolles continuen el triatge, ja que es reciclen separades per material. Els resius més petits i pesants (el rebuig de la planta) es compacten i s'envien a un dipòsit controlat o altre tipus de tractament finalista.
  Separadors óptics
  Detecten el color del plàstic i el separen per tipus bufant-lo. En total separen tres tipus de plàstic: elplàstic opac natural (PEAD natural), el plàstic opac de color (PEAD de color) i el plàstic transparent (PET).
  Tot tres tipus de plàstic, per separat, es premsen i es lliuren als recicladors que determina Ecoembes.
  Les llaunes, per una banda i, els brics, per l'altra, es premsen i es lliuren als recicladors que determina Ecoembres.
  La planta de triatge de Gavà-Viladecans tracta la fracció d'envasos i residus d'envasos. És a dir, els residus que els ciutadans llencen al contenidor groc.
  Els envasos representen el 14 % de tots els residus municipals. Separar-los correctament ―usant els contenidors grocs d'envasos per desfer-se'n― és el primer pas per gestionar-los de manera sostenible.
  La planta de Gavà-Viladecans s'ha dedicat des del 1998 a separar els envasos per tipus de material, de manera que es puguin reciclar. A més, amb el creixement continuat de la recollida d'envasos, ha anat incrementant la seva capacitat de tractament.
  Actualment, la separació que fa la planta de triatge de Gavà-Vildecans permet tractar 21.000 tones l'any de materials diversos amb rendiments de recuperació pròxims al 75 %.
  Gràcies a la separació que fan en aquesta planta, la resta de plantes de triatge i altres instal·lacions com els ecoparcs, és possible arribar a complir l'objectiu de reciclatge del 50 % de la totalitat dels residus municipals que s'ha establert al Programa metropolità de gestió de residus municipals (PMGRM) 2009-2016.
  A més, reciclar els envasos evita haver-los de donar un tractament finalista (deposició controlada o incineració). Això vol dir que el reciclatge també minimitza la necessitat de destinar espais al territori per ubicar-hi abocadors.
  Tipus de tractament Triatge de la fracció d'envasos i residus d'envasos dels residus municipals.
  Superfície (ha) 6
  Efectes/productes recuperats PEAD natural i de color, PEBD, PET, una barreja de polipropilè, EPS i altres, metalls (ferralla i alumini), brics, vidre, paper i cartró.